Mariano Rajoy. Mariano Rajoy Brey (; 27-mart 1955, Santyago-de-Kompostela) – Ispaniya xalq partiyasi rahbari. 2011-yildan 2018-yilgacha – hukumat raisi. 2011-yil 20-noyabrda boʻlib oʻtgan umumxalq parlament saylovlarida uning rahbarligidagi Ispaniya xalq partiyasi gʻalaba qozonib, quyi palatadagi 350 oʻrindan 186 tasini qoʻlga kiritdi. Ispaniya tarixida ikki monarx: 2011-2014-yillarda Juan Carlos I va 2014-2018-yillarda Filipp VI davrida ishlagan yagona bosh vazir boʻlgan. Biografiyasi. Santyago-de-Kompostela universitetining yuridik fakultetini bitirgan va uy-joy qaydchisi vazifasida ishlagan. 1981-yilda Xalq partiyasiga (Alianza Popular) qabul qilngan. 1982-yilda Galisiya hukumati parlament bilan aloqalar qoʻmitasi raisi. 1983-yilda Pontevedera qonunchilik kengashi aʼzosi etib saylandi. 1986-yilda Pontevedera qonunchilik kengashi raisi (1991-yilgacha). 1986-yilda Pontevedera hukumati raisi etib saylandi. 1993-yilda Ispaniya bosh korteslari aʼzoligiga saylandi. 1996-yilda Ispaniya jamoat ishlari vaziri. 1999-yilda Ispaniya madaniyat va taʼlim vaziri. 2000-yilda hukumat raisining birinchi oʻrinbosari. 2001-yilda ichki ishlar vaziri. 2002-yilda hukumat apparati rahbari. 2003-yilda Ispaniya xalq partiyasi rahbari etib saylandi. 16-aprel 2004-yildan 21-dekabr 2011-yilgacha muxolifat rahbari. 2011-yildan 2018-yilgacha hukumat raisi.